《翠楼吟 烟雨楼》
清代·薛时雨

浅溜蜻蜓，深藏鸂鶒，绿波四围萦护。芳辰供眺览，有多少、画船箫鼓。

宜烟宜雨。便雨霁烟消，也饶佳趣。倪迂谱。只应郊外，远山添取。

日暮。纵目登临，觉此身清旷，予怀欲诉。一官资坐镇，争名胜、荒凉如许。

颓垣废础。问大地楼台，几人支拄。宴延伫。一湖春水，满天晴絮。

作者简介：薛时雨（1818-1885），字慰农，一字澍生，晚号桑根老农。安徽全椒人。清代咸丰三年（1853）进士，授嘉兴知县。太平军起，参李鸿章军幕，以招抚流亡振兴文教为任。官至杭州知府，兼督粮道，代行布政、按察两司事。为台湾第一巡抚刘铭传亲家。晚清著名词家之一，作品有《藤香馆诗删》、《词删》等。